《杂歌谣辞·古歌》
唐代·沉佺期

落叶流风向玉台，夜寒秋思洞房开。水精帘外金波下，

云母窗前银汉回。玉阶阴阴苔藓色，君王履綦难再得。

璇闺窈窕秋夜长，绣户徘徊秋月光。燕姬彩帐芙蓉色，

秦子金炉兰麝香。北斗七星横夜半，清歌一曲断君肠。

作者简介：唐相州内黄人，字云卿。高宗上元二年进士。武则天长安中，累迁通事舍人，预修《三教珠英》。由协律郎累除给事中、考功员外郎。中宗神龙初，坐赃配流岭表。后召授起居郎，加修文馆直学士，常侍宴宫中。历中书舍人、太子詹事。工诗，尤长七言，始定七律体制。诗与宋之问齐名，时号“沈宋”。